Period: Unknown
Genre: Unknown
Transliteration:
<SURFACE>
en₂ e₂-nu-ru
en-e amaš ku₃-ga ŋen-a-na
en gal {d}en-ki-ke₄ amaš ku₃-ga kur₉-ra-na
ki sila₄-bi mi₂ mu-un-ni-in-dug₄
uz₃ zig₃-ga im-ma-ab <unk> e
{d}en-ki-ke₄ dumu-ni {d}asar-lu₂-hi-ir
gu₃ mu-un-na-an-de₂-e
gin-na dumu-mu {d}asar-lu₂-hi
udu u₂ ne-ha im-mi-in-gu₇-a
a ne-ha im-mi-in-nag-a
udu amaš ku₃-ga ha-ab...la
lugal-ra he₂-a
eme <unk> e <unk>...<unk> ba-kur₉-a
ka-na...bi-a {d}nin-girim₃-ka
lugal-e dumu dingir-ra-na u₃-mu-un-e-gur-gur
nam-tar a₂-sag₃...zal-la ka i₃-gal₂-la
udu amaš-bi-še₃...tum₃
ig dag ki-a nag-ga-še₃ ha-ba-an-tum₃
ka-inim-ma...a₂-sag₃-ra-kam
en₂ e₂-nu-ru
ki in-gub-gub-a-na ki in-gub-gub-a-na
nun a ri nun a ri ki nun-e nun-na ri-a-ta
dingir huš dingir <unk> ma im-da-ri-a
en-e eden dagal-la igi im-ši-in-bar
en gal {d}en-ki-ke₄ eden dagal-la igi im-ši-in-bar
šu bi₂-in-bar sila₄ šu ba-an-la₂
ki-sikil lil₂-la₂-am₃ lil₂-la₂-am₃ ba-an-ur₂
ŋuruš lil₂-la₂-am₃ lil₂-la₂-am₃ ba-an-ur₃
su mu-un-bar su-ta im-ta-an <unk>
ki en gal-zu šu ba-an-ši-in-us₂
{d}nin...la₂ e₂-kur-ra-ke
lugal-e dumu dingir-ra-na sila₄-bi-ta
he₂-em-ši-ib-ku₃-ge he₂-em-ši-ib-sikil-e
he₂-em-ši-ib-dadagₓ(UD)-ge
ka-inim-ma udu ti-la-kam

Cuneiform:
<SURFACE>
𒋙𒀭𒂍𒉡𒊒
𒂗𒂊𒁦𒆬𒂵𒁺𒀀𒈾
𒂗𒃲𒀭𒂗𒆠𒆤𒁦𒆬𒂵𒆭𒊏𒈾
𒆠𒃢𒁉𒊩𒈬𒌧𒉌𒅔𒅗
𒍚𒍣𒂵𒅎𒈠𒀊<unk>𒂊
𒀭𒂗𒆠𒆤𒌉𒉌𒀭𒍂𒇽𒄭𒅕
𒅗𒈬𒌧𒈾𒀭𒌤𒂊
𒁺𒈾𒌉𒈬𒀭𒍂𒇽𒄭
𒇻𒌑𒉈𒄩𒅎𒈪𒅔𒅥𒀀
𒀀𒉈𒄩𒅎𒈪𒅔𒅘𒀀
𒇻𒁦𒆬𒂵𒄩𒀊...𒆷
𒈗𒊏𒃶𒀀
𒅴<unk>𒂊<unk>...<unk>𒁀𒆭𒀀
𒅗𒈾...𒁉𒀀𒀭𒎏𒀀𒄩𒋻𒁺𒅗
𒈗𒂊𒌉𒀭𒊏𒈾𒅇𒈬𒌧𒂊𒄥𒄥
𒉆𒋻𒀉𒉺...𒉌𒆷𒅗𒉌𒅅𒆷
𒇻𒁦𒁉𒂠...𒉐
𒅅𒁖𒆠𒀀𒅘𒂵𒂠𒄩𒁀𒀭𒉐
𒅗𒅗𒈠...𒀉𒉺𒊏𒄰
𒋙𒀭𒂍𒉡𒊒
𒆠𒅔𒁺𒁺𒀀𒈾𒆠𒅔𒁺𒁺𒀀𒈾
𒉣𒀀𒊑𒉣𒀀𒊑𒆠𒉣𒂊𒉣𒈾𒊑𒀀𒋫
𒀭𒍽𒀭<unk>𒈠𒅎𒁕𒊑𒀀
𒂗𒂊𒂔𒂼𒆷𒅆𒅎𒅆𒅔𒁇
𒂗𒃲𒀭𒂗𒆠𒆤𒂔𒂼𒆷𒅆𒅎𒅆𒅔𒁇
𒋗𒉈𒅔𒁇𒃢𒋗𒁀𒀭𒇲
𒆠𒂖𒆤𒇲𒀀𒀭𒆤𒇲𒀀𒀭𒁀𒀭𒌫
𒄨𒆤𒇲𒀀𒀭𒆤𒇲𒀀𒀭𒁀𒀭𒃡
𒋢𒈬𒌧𒁇𒋢𒋫𒅎𒋫𒀭<unk>
𒆠𒂗𒃲𒍪𒋗𒁀𒀭𒅆𒅔𒍑
𒀭𒎏...𒇲𒂍𒆳𒊏𒆠
𒈗𒂊𒌉𒀭𒊏𒈾𒃢𒁉𒋫
𒃶𒅎𒅆𒅁𒆬𒄀𒃶𒅎𒅆𒅁𒂖𒂊
𒃶𒅎𒅆𒅁𒌓𒄀
𒅗𒅗𒈠𒇻𒋾𒆷𒄰